रांची. लालपुर थाना क्षेत्र के न्यू नगड़ाटोली पास एक कोचिंग इंस्टीट्यूट में पढ़नेवाली स्टूडेंट इच्छिता सिंह (20) उर्फ तूली की मौत पर 48 घंटे के बाद भी पुलिस नतीजे पर नहीं पहुंची है कि यह खुदकुशी या हत्या। इस पर अभी रहस्य बरकरार है। पुलिस पोस्टमार्टम रिपोर्ट का इंतजार कर रही है। शनिवार को सिटी डीएसपी शंभू कुमार सिंह और लोअर बाजार के थानेदार रमोद सिंह नगड़ाटोली स्थित हॉस्टल पहुंचे, जहां छात्रा ने फांसी लगाई थी। हॉस्टल की छात्राओं ने पुलिस को बताया कि गुरुवार की रात आठ बजे सभी लाइब्रेरी में थीं। उसकी रूम पार्टनर से भी पुलिस ने बातचीत की।
कॉल डिटेल्स से पता चला कि युवक काफी करीबी दोस्त था
- पुलिस ने इच्छिता के मोबाइल का सीडीआर टेक्निकल सेल भेजा है। फोन से पता चला है कि वह किस-किस से बातें करती थीं। उसके फेसबुक एकाउंट को भी पुलिस ने खंगाला। इसमें यह बात सामने आई है कि डालटनगंज का मनीष अग्रवाल उसका काफी करीबी दोस्त था।
- मनीष ने अपने हाथ पर छात्रा का निक नेम (तूली) लिखा है। छात्रा और मनीष के बीच हुई बातचीत के कई मैसेज भरे पड़े हैं। उनकी दोस्ती के बारे में छात्रा के परिजनों को भी पता था।
एफआईआर में मनीष का नाम भी
- इच्छिता के पिता संजय सिंह ने लालपुर थाने में जो एफआईआर दर्ज कराई है, उसमें कोचिंग संस्थान के तीन संचालकों समेत डालटनगंज के युवक मनीष अग्रवाल उर्फ राज को भी हत्या का आरोपी बनाया गया है।
इन सवालों का जवाब ढूंढ़ रही है पुलिस
- मौत फांसी लगाने से हुई तो उसकी गर्दन क्यों नहीं टूटी
- क्या मामला पार्शियल हैंगिंग (तुरंत उतार देना) का है
- छात्रा किस बात से इतनी परेशान हो गई कि खुदखुशी कर ली
- छात्रा घटना के दिन सुबह धुर्वा में मां के साथ थी, फिर हॉस्टल आई, रात में अचानक क्या हुआw
- मनीष अग्रवाल ने छात्रा की रूम पार्टनर से ही सिर्फ यह बात क्यों कही कि उसे जल्द बचाओ, वह फांसी लगाने जा रही है
- रूम पार्टनर ने उसकी बातों को गंभीरता से क्यों नहीं लिया।
- मनीष ने खुदखुशी की बात हॉस्टल संचालक, पुलिस या परिजनों को क्यों नहीं बताई
छात्रा को अस्पताल ले जाते दिखे संचालक
- हॉस्टल में लगे सीटीटीवी से हॉस्टल की गली और बाहर में क्या हो रहा है कैद हुआ है। एक सीसीटीवी में दिखा है कि रात 8.05 बजे छात्रा लाइब्रेरी से कमरे में जा रही है। बाहर वाले सीसीटीवी में संचालक घटना के बाद छात्रा को उठाकर अस्पताल ले जाते दिखे।
मौत से एक घंटा पहले, रूम पार्टनर की जुबानी
- इच्छिता की रूम पार्टनर सपना (बदला हुआ नाम) ने पुलिस को बताया कि गुरुवार रात 8 बजे 15-20 छात्राएं हॉस्टल के स्टडी रूम में थीं। इच्छिता भी थी। पांच मिनट बाद वह चली गई। तभी इच्छिता के दोस्त मनीष का फोन मेरे मोबाइल पर आया। कहा- मेरे और इच्छिता के बीच कुछ विवाद हो गया है। वह कह रही है कि मैं फांसी लगा लूंगी। तब मैंने मनीष से कहा- तुम हर बार उससे लड़ते हो और यही बात कहते हो। यह कह कर मैंने फोन काट दिया और पढ़ने लगी।
- रात 8.30 बजे स्टडी और डिनर के बाद सभी छात्राएं अपने-अपने कमरे में जाने लगी। मैं भी कमरे की अोर गई। दरवाजा अंदर से बंद था। जोर से खटखटाने पर भी अंदर से कोई आवाज नहीं आई। तब अन्य छात्राएं भी आ गईं। सभी छात्राएं कमरे के पीछे वाली खिड़की के पास गईं और पल्ला खोल कर कमरे में झांका तो कांप गईं। इच्छिता फंदे में लटकी थी। इसकी जानकारी हॉस्टल संचालक को दी गई। वे भागते हुए पहुंचे। नहीं खुलने पर दरवाजा को धक्का मार कर खोला। इच्छिता को फंदे से नीचे उतारा गया और संचालक उसे रिम्स ले गए।
आगे की स्लाइड्स में देखें घटना की चुनिंदा फोटोज...
hin_Deva hin_Deva hin_Deva hin_Deva bho_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva